रुझान इमरान के पक्ष में जाने पर कई राजनीतिक जानकारों ने यहां तक कहा कि इमरान खान को पाकिस्तानी सेना का साथ मिला हुआ है, लिहाजा भारत के साथ बेहतर संबंधों की उम्मीद करने का कोई फायदा नहीं है. इमरान खान काफी समय पहले बलूचिस्तान में फैली अशांति के लिए भारत को जिम्मेदार ठहरा चुके हैं. उन्होंने कहा कि भारत इस प्रांत में कानून एवं व्यवस्था को बिगाड़ने पर तुला हुआ है. पूर्व पीएम नवाज शरीफ को देश की सुरक्षा के लिए खतरा बताते हुए उन्होंने कहा कि हमारे प्रधानमंत्री इस मुद्दे को अंतरराष्ट्रीय मंच पर क्यों नहीं उठा रहे हैं.